《过访含屿上人溪楼有赠》
明代·释古易

一从飞锡到招提，每试冬泉拟霅溪。笑我得閒多病后，感君高谊共幽栖。

道情是处甘寥寂，诗思无时不品题。山色满楼相过近，刺桐花下柳桥西。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。